# Datums skatāms laika zīmogā Nr. 3.4-3.1/2021/1688N\_\_\_\_\_\_\_\_\_\_\_\_\_\_

**Latvijas būvniecības padomes (LBP) sēdes**

PROTOKOLS

Tiešsaistē MS Teams (Ekonomikas ministrija)

plkst.14:00

Rīgā, 2021. gada 18.februārī Nr.2

Sēdi vada: **Gints Miķelsons** - Latvijas Būvniecības padomes priekšsēdētājs

**Sēdē piedalās padomes locekļi: Ilze Beināre, Andris Bērziņš, Kaspars Bondars, Artis Dzirkalis,** **Leonīds Jākobsons, Klāvs Grieze,** **Normunds Grinbergs, Ināra Laube, Ilmārs Leikums,** **Ervīns Timofējevs,** **Normunds Tirāns, Andris Veinbergs.**

Pieaicinātie: **Olga Feldmane** – EM Būvniecības politikas departamenta direktore

**Svetlana Mjakuškina –** Būvniecības valsts kontroles biroja direktore

**Renārs Špade -** Latvijas Būvinženieru savienība

|  |  |
| --- | --- |
| **Dainis Ģēģers -**  | LSGŪTIS |
| **Vilnis Puļķis -**  | Latvijas Inženierkonsultantu asociācija |
| **Monta Berga -** | Biedrība “Latvijas Ceļu būvētājs” |

**Sēdē nepiedalās padomes locekļi:** Māris Bambis, Pēteris Dzirkals, Jānis Rāzna, Edvīns Kāpostiņš, Jurijs Strods, Gunārs Valinks.

Protokolē: Inese Rostoka - EM Būvniecības politikas departamenta vecākā eksperte.

Darba kārtībā:

1. Latvijas Būvniecības nozares attīstības stratēģijas 2017.-2024.gadam un prioritāro uzdevumu plāns 2021.gadam stratēģijas mērķu sasniegšanai.

2. Priekšlikumi Latvijas Būvniecības padomes reformai.

3. Zaļā būvniecība. Kā Latvija mērīs Eiropas Savienības “zaļās” investīcijas būvniecībā.

4. Tiesiskā regulējuma izstrādāšana un virzība (Būvniecības likums, Publisko iepirkumu likums, būvnormatīvi, ugunsdrošības normatīvi u.c.)

5. Citi informatīvi jautājumi.

Sēdi sāk plkst.14.05

**Lietotie saīsinājumi**

BIS – Būvniecības informācijas sistēma

BRA – Būvmateriālu ražotāju asociācija

BVKB – Būvniecības valsts kontroles birojs

EM – Ekonomikas ministrija

ES – Eiropas Savienība

FM – Finanšu ministrija

IUB – Iepirkumu uzraudzības birojs

IZM – Izglītības un zinātnes ministrija

LAS – Latvijas Arhitektu savienība

LBN – Latvijas būvnormatīvs

LSGŪTIS – Latvijas Siltuma, Gāzes un Ūdens tehnoloģijas inženieru savienība

MK - Ministru kabinets

MMF - Money market fund

NVO – nevalstiskās organizācijas

Partnerība – Latvijas Būvuzņēmēju partnerība

PIL – Publisko iepirkumu likums

RRF- Atjaunošanas un noturības veicināšanas (Recovery and Resilience Facility)

SM – Satiksmes ministrija

VARAM – Vides aizsardzības un reģionālās attīstības ministrija

VBN – Ministru kabineta noteikumi Nr.500 “Vispārīgie būvnoteikumi”

VUGD – Valsts Ugunsdzēsības un glābšanas dienests

**1.§**

**Latvijas Būvniecības nozares attīstības stratēģijas 2017.-2024.gadam un prioritāro uzdevumu plāns 2021.gadam stratēģijas** **mērķu sasniegšanai**

--------------------------------------------------------------------------------------------

**Ziņo:** G.Miķelsons , O.Feldmane

**Latvijas būvniecības nozares mērķi 2024**

* **Būvniecības nozares apgrozījums pieaug: 3 miljardi EUR gadā**

*(2020.gadā 2,42 miljardi EUR (CSP dati))*

* **Produktivitāte aug: >50k Eur gadā / 1 nodarbinātais (LV starp Top 10 ES)**

*(2018.gadā ES vidēji 46 tūkst EUR /1 nodarbināto, LV 27.vietā ar 16.1 tūkst EUR/ 1 nodarbināto (Eurostat dati))*

* **Vienota kvalitātes sistēma, nozares dalībnieki Apmierinātie > Neapmierinātie**

*( 2019. gadā EM veiktajā pētījumā[[1]](#footnote-1) būvniecības nozarē sniegto pakalpojumu kvalitāte novērtēta ar 78% no 100%)*

* **Gudri būvspeciālisti: nozares dalībnieku apmierinātības līmenis, pieaudzis vidējā un augstākā līmeņa kvalificēto un sertificēto skaits**

*(2017.gadā reģistrēti BIS 10 276 būvspeciālisti, 2020.gadā 9515 būvspeciālisti)*

* **Efektīvi būvprocesi: mazāka birokrātija, 2x ātrāki termiņi, digitalizēti risinājumi**

*(Doing Busines pētījums, būvatļaujas saņemšana – 2018.gadā Latvija 49.vietā, 192 dienas, 2020.gadā Latvija 56.vietā – 192 dienas. No 2020.gada 1.janvāra viss administratīvais process notiek digitalizēti BIS. Izstrādāts normatīvais regulējums, kas samazinās birokrātiju, atrodas pieņemšanas procesā)*

**G.Miķelsons** prezentē iepriekšējā Padomes sēdē izvirzītās un apkopotās 5 galvenās prioritātes.

**Darbības prioritātes 2021.gadam:**

1. Būvniecības regulējuma pilnveidošana ;
2. Būvspeciālistu sertificēšanas sistēmas pilnveidošana (vadlīnijas sertificēšanas institūcijām, ugunsdrošības kompetences/atbildības);
3. Publisko iepirkumu sistēmas izveide;
4. Zaļās būvniecības sistēmas izveide;
5. Latvijas Būvniecības padomes reforma.

Detalizēta prezentācija pielikumā.

Lai jautājumi virzītos uz priekšu ierosina pie katras no prioritātēm veidot Darba grupas un noteikt katrai tēmai atbildīgo,kas koordinē šos jautājumus.

Darba grupas: Regulējumam, Sertificēšanas sistēmai, Publiskiem iepirkumiem, Zaļai būvniecībai un Būvniecības padomes reformai.

**I.Leikums** piekrīt visam, kas tika prezentēts, bet vērš Padomes uzmanību uz to, ka visu nevarēs atrisināt 2021.gadā.Ierosina no piedāvātajām aktivitātēm izvēlēties ar ko sākt un kas ir atbildīgais. Vajadzētu saprast kurš ko dara un kādā laikā.

**G.Miķelsons** gatavs uzņemties atbildību parLatvijas Būvniecības padomes reformu, Zaļās būvniecības sistēmas izveide un arī koordinēt jautājumus piePublisko iepirkumu sistēmas pilnveidošanas.

**O.Feldmane** piekrīt, ka ekonomikas ministrija kūrēBūvniecības regulējuma pilnveidošanu un Būvspeciālistu sertificēšanas sistēmas pilnveidošanu, bet vienlaikus norāda, ka šīs prioritātes ir ļoti plašas un aicina Padomi definēt 5 svarīgākās lietas, ko sagaida no ministrijas ar iznākumiem, lai gada beigās varētu atskaitīties.Aicina Padomi pārrunāt neskaidrības, lai gada beigās nav vilšanās sajūtas, jo katrs skatoties uz uzdevumiem iedomājas kaut ko citu.

Informē, ka šogad plānots izrunāties ar katru no sertificēšanas institūcijām, lai precizētu deleģēšanas līgumus un norāda, ka visi līgumi būs vienādi un nav plānots veikt precizējumus katrā līgumā atsevišķi.

**N.Tirāns** gribētu beidzot saskaņot ar EM normatīvā regulējuma izstrādes Ceļa karti.

**D.Ģēģers** gribētu zināt, kas ir domāts ar Būvspeciālistu sertificēšanas sistēmas pilnveidošanu, kas īsti neapmierina Padomi. Var pilnveidot eksāmena jautājumus, būvpraksi, profesionālās pilnveides jautājumus, bet par pašu sistēmu nav skaidrs. Šāda sistēma ir ieviesta arī ES valstīs, to mēs neizmainīsim, jāizprot, ko mēs ar to gribam izdarīt.

**I.Leikums** piekrīt, runājot par 1.jautājumu, ka Ceļa karte ir prioritāte un ierosina padarīt jau uzsāktos darbus normatīvā regulējuma pilnveidošanā. Attiecībā uz BIS pilnveidi norāda, ka labāk to atstāt BVKB ziņā, bet attiecībā uz PIL ne EM ne Padome nav virzītāji, tā ir FM un IUB atbildība. Tas pats arī attiecas uz zaļo būvniecību.

**E.Timofējevs** piekrīt, ka uzdevumus vajadzētu precizēt, un rosina neizslēgt tēmas par kurām šobrīd nav skaidrības, lai tās paliek kā tēmas pie kurām būs jāstrādā.Tās nav gada prioritātes, bet Padomes prioritātes ar pēctecību uz nākotni.

**G.Miķelsons** aicina balsot tērzētavā par Padomes 2021.gada prioritātēm.

**A.Dzirkalis** atgādina, ka Padome ir izveidota, lai skartu visas tēmas, kas skar būvniecību un Padomei jāpiedalās lēmumu iznešanā. Piekrīt arī tiem, kas saka, ka vajag precizēt uzliekot konkrētus uzdevumus.Navpret prioritātēm, bet balsos pret to mehānismu, kā gribam to pilnveidot.Tās nav gada prioritātes, tās varētu būt Padomes prioritātes uz nākotni.

**Balsojumā piedalās 13 Padomes locekļi. Balsojums:**

**“par “ – 10**

**“pret” – 1**

**“atturas” – 2 (EM, SM)**

**Nolemj**: Padome apstiprina piecas Padomes darbības prioritātes 2021.gadā :

1. Būvniecības regulējuma pilnveidošana;
2. Būvspeciālistu sertificēšanas sistēmas pilnveidošana (vadlīnijas sertificēšanas institūcijām, ugunsdrošības kompetences/atbildības);
3. Publisko iepirkumu sistēmas izveide;
4. Zaļās būvniecības sistēmas izveide;
5. Latvijas Būvniecības padomes reforma.

**2.§**

**Priekšlikumi Latvijas Būvniecības padomes reformai**

--------------------------------------------------------------------------------------------

**Ziņo:** G.Miķelsons

**G.Miķelsons** prezentē ieskatu esošajā situācijā Būvniecības nozarē un Padomes darbā.

Prezentācija pielikumā.

Norāda, ka izdarīts ir tikai 50% no tā, kas tika Memorandā[[2]](#footnote-2) definēts, pārējie 50% vēl ir procesā. Nozares ir kritiska pret valsts pārvaldi, ne tikai pret EM. Padomes ieteikumi ir konsultatīvi, ne vienmēr tiek ņemti vērā, valsts pārvaldei tie nav saistoši.

Tāpat Būvniecības nozare ir ļoti decentralizēta. Vēlme vairāk savākt to kopā.

**Pārmaiņu mērķi**

* Uzlabot Būvniecības nozares dialogu ar valsts pārvaldi visos ar nozari saistītos jautājumos;
* Audzēt Padomes profesionālo ietekmi;
* Veicināt nozares centralizētāku pārvaldību.

**Vīzija par Padomes ietekmi:**

Padomei būtu jābūt konsultatīvai, koordinējošai institūcijai, kas uzņemtos kopēju atbildību par Būvniecības nozares attīstību, veicinot līdzsvarotas un ilgtspējīgas nozares politikas veidošanu un īstenošanu.

Padomē valsts pārvalde saskaņo, ar Būvniecības nozari saistītos, politikas un regulējuma lēmumus un normatīvos dokumentus pēc būtības.

Izveidot sadarbību ar Ģenerālvienošanās komiteju, Latvijas Darba Devēju konfederāciju unNacionālā trīspusējās sadarbības padomi, komunikācijai ar MK (darba devēji, ņēmēji un valsts pārvalde).

**Padomes sastāvs:**

* Padomē EM, FM, SM, VARAM, IZM pārstāv ministriju valsts sekretāri
* **A – variants** (paliek kā ir veidojot 2 līmeņus ~8 pamatorganizācijas (3 gadi) ~7 mainīgās (1 gads))
* **B – variants -** Būvniecības nozares NVO konsolidācija un pasūtītāju pārstāvji.

Kopējais padomes sastāvs līdz 20 dalībnieki paliek nemainīgs.

**Piedāvā papildināt Padomes nolikumu[[3]](#footnote-3) ar:**

**Pienākumiem:**

3.6. reizi gadā apzināt būvnozares komersantu un speciālistu būtiskos attīstības jautājumus

3.7. sniedz MK atzinumus pēc pieprasījuma par plānotiem valsts un pašvaldību liela izmēra (stratēģisko) nekustāmo īpašumu un infrastruktūras investīciju projektu ietekmi uz tautsaimniecību kopumā

3.8. būvniecības padome var izveidot sev pakārtotas institūcijas (piemēram, nozares kvalitātes Ombud (visu sertificēšanas institūciju kvalitātes uzraudzība, vai būvnozares attīstības fonds (specifisku nozares ilgtermiņa uzdevumu finansējuma formāts)

**Tiesībām:**

4.5. apstiprina Būvniecības nozares vidēja termiņa 5 gadu stratēģiju (valsts politikas plānošanas dokuments, veido un uztur EM)

4.6. reizi gadā apstiprina MK ziņojumu par vidēja termiņa stratēģijas realizācijas statusu

4.7. reizi gadā (valsts budžeta veidošanas procesa ietvaros), sniedz vērtējumu par publiskā sektora nekustāmā īpašuma un infrastruktūras investīciju programmu 1+2 gadiem, kuru izveido un uztur FM)

4.8. reizi gadā kopā ar FM un EM apstiprina plānoto Būvkomersantu nodevas izlietojumu būvnozares attīstības aktivitātēm

4.9. reizi gadā tiek veikts pušu snieguma un sadarbības novērtējums

4.10 reizi gadā apstiprina būvnozares standartu (tsk.LBN) sarakstu, kura uzturēšanu nodrošina LVS

4.11 saņemt no EM periodisku būvnozares procesu statistiku (tsk.EIS/BIS/EDLUS/EDS)

4.12 Būvniecības padomei ir Veto tiesības ar būvniecības nozares regulējumu saistītos jautājumos

 **Ieguvumi** no pārmaiņām būs gan EM gan Būvniecības nozarei. Tiks uzlabots dialogs un centralizēta nozares pārstāvniecība, kas veicinās Būvniecības nozares attīstību.

Šobrīd Saeimā ir Būvniecības likuma grozījumi uz 3.lasījumu, vēlas zināt vai kādam ir priekšlikumi par to, ka likumā kas jāmaina attiecībā uz Padomi. Jāsaprot, ko gribam virzīt, lai vasaras sākumā varētu noformulēt un līdz rudenim pieņemtu grozījumus MK noteikumos. Ierosina veidot atsevišķu Darba grupu.

**E.Timofējevs** izsaka priekšlikumu, par darbību organizēšanu 2 līmeņos, jo ne visi Padomes locekļi ir vienādi aktīvi. Ja ir kādi, kas to dara, lai dara, Padomes pilnais sastāvs var nobalsot. Ir virkne jautājumu, kas būtu steidzami jārisina, ko varētu risināt Padomes valde.

**A.Dzirkalis** norāda, ka apkopojums ir ļoti labs, bet katrs padomes loceklis Padomē pārstāv savu NVO, tāpēc katram savās valdēs jāpārrunā šie priekšlikumi. Katra NVO izskata un nākamā sēdē prezentē savas organizācijas viedokli

**N.Tirāns** vēlas zināt, vai ir domāts par Padomes personalizāciju. Ka tiek ievēlēts nevis pārstāvis no organizācijas, bet kāda konkrēta persona.

**O.Feldmane** uzskata, ka svarīgākais ir nepārtrauktība, lai ir vienots organizācijas viedoklis, nevis katrs nākamais organizācijas pārstāvis nāk ar savu viedokli.

**Nolemj**: 1. Pieņemt priekšlikumus zināšanai.

2. Katra NVO apspriež priekšlikumus savā organizācijā un mēneša laikā atsūta savus ierosinājumus Padomes sekretariātam apkopošanai.

3. Nākamajā Padomes sēdē prezentē NVO lēmumus un priekšlikumus.

**3.§**

**Zaļā būvniecība. Kā Latvija mērīs Eiropas Savienības “zaļās” investīcijas būvniecībā.**

--------------------------------------------------------------------------------------------

**Ziņo:** G.Miķelsons

**G.Miķelsons** komentē priekšlikumu iekļaut Zaļo būvniecību Padomes prioritātēs 2021.gadam, jo katrs to redz citādāk. Cer, ka varēs rosināt aktīvāku diskusiju starp EM, VARAM un nozari.

Zaļās būvniecības tēmas, kas būtu diskutējams ir:

1. Zaļās būves definīcija, kritēriji;
2. Starptautiskas zaļās būvniecības mērījumu sistēmas;
3. ES investīciju programmas 2027;
4. Ēku energoefektivitātes standarts;
5. Publisko ēku mikroklimata standarti (gaisa kvalitāte);
6. Viedo ēku indekss;
7. Būvmateriālu/atkritumu aprites sistēma (LifeIP projekts);
8. Būvniecības Siltumnīcefekta gāzu emisiju mērījumu sistēma;
9. Publisko Zaļo būvju pilotprojekti (koka ēkas).

Partnerība ir diskutējusi ar VARAM un Būvmateriālu ražotājiem un secinājuši, ka nozares pārstāvjiem daudz kas kopīgs darāms šajā jautājumā. Partnerība ir runājusi arī ar publisko pasūtītāju par to kā mērīt zaļo pasūtījumu.

MK noteikumi Nr. 353 “Prasības zaļajam publiskajam iepirkumam un to piemērošanas kārtība” (turpmāk - MK noteikumi Nr. 353) praksē nevienmēr strādā, jo nav noteiktu obligāto zaļās būves kritēriju.

Zaļās būves kritēriji varētu būt:

1. Energoefektīva;
2. Videi draudzīgi & pārstrādātie būvmateriāli;
3. Lietotājiem draudzīga (klimats, ergonomija, augi);
4. Taupa un attīra ūdeni;
5. Videi draudzīga (atkritumi, transports);
6. Vieda ēka ;
7. Uzturēšanas izmaksu analītika.

Citās valstīs daudz aktīvāk tiek izmantotas starptautiskās ilgtspējīgas (zaļas) būvju sertificēšanas sistēmas. Latvijā publiskā sektorā pagaidām ir zināmi tikai 3 pilotprojekti. Šogad Rīgas Dome un VNĪ izrāda interesi par šo jomu. Partnerības ieskatā visi lielie būvprojekti/būves, piemēram virs 10 milj. EUR varētu tikt sertificēti pēc BREEAM/LEED/WELL vai līdzīgām sistēmām, tā ir pārbaudīta metode, kā objektīvi nomērīt būves zaļuma pakāpi. G.Miķelsons uzskata, ka Latvijā nav vērs radīt jaunu sertificēšanas sistēmu, zaļajā būvniecībā var piemērot jau zināmas starptautiskas sistēmas (BREEM, LEED u.c.). Rekonstrukcijas projektus arī ir vēlme sertificēt, pēc BREEAM in Use, bet šobrīd tā sistēma nav vēl pietiekami attīstīta.

Ir uzstādījums, ka publiskajām investīcijām jābūt “zaļām”. Nav zināms kā tās tiks mērītas. Katrai ministrijai ir savs skatījums uz to, kas ir zaļā investīcija.

ES fondu finansējumā 2021.- 2027.gadam gan ES Atveseļošanās fonda finansējumā, gan ES Daudzgadu budžetā, apmēram 50% paredzēti zaļajām un viedajām investīcijām.

Partnerība ir izskatījusi RRF un MMF programmas un atlasījusi programmas kurās būtu zaļās investīcijas gan infrastruktūrai, gan civilai būvniecībai. Katrā nozarē ir savi kritēriji, kā to mērīt. Nozarei jābūt savam redzējumam, kad diskusija drīz sāksies.

Ne tikai publiskais finansējumam, bet arī komercbanku politika, vērsta uz ilgtspējas veicināšanu. Izsniedzot nekustamā īpašuma kredītus, jānomēra zaļuma pakāpe. Nozarei būtu jādiskutē arī ar komercbankām, un jāvienojas par kopīgu rāmi, principiem.

Nozarei jāvienojas, kā šie zaļie principi tiek mērīti. MK noteikumi Nr.353 tika pārskatīti, bet šobrīd visi zaļie kritēriji ir tikai ieteicami, bet nav obligāti. Jādiskutē vai kādus no kritērijiem padarīt par obligātiem.

 Ir arī vairāki ES līmeņa dokumenti, kas nosaka kritērijus. EM ir noteikusi kritērijus un prasības jaunbūvēm, 0 enerģijas ēkām.

 Jādefinē Latvijas būvēm jaunas minimālās alternatīvo energoresursu prasības, telpu mikroklimata veidošanas standarti. ES izveidots instruments viedo ēku indeksa noteikšanai, vai Latvijai tas ir vajadzīgs, iespējas ir vairākas.

Vēl aktuāla tēma būs būvgružu šķirošana un pārizmantošana būvlaukumos.

LifeIP projekta ietvaros, kurā ir iesaistījusies Partnerība, LAS, BRA plānots izveidot Latvijas Būvniecības būvmateriālu aprites sistēmu. Projekta ietvaros tiks veidota CO2 mērījumu sistēma, izveidots zaļo būvmateriālu katalogs.

Projekta mērķi:

* Izveidot būvmateriālu aprites sistēmu (procesi, vadlīnijas, IT sistēma, normatīvais regulējums);
* Būvmateriālu apriti no būvlaukumiem (atkritumu poligoni/šķirošana, ražotnes).

Projekts sāksies nākamajā gadā, tagad svarīgi izveidot dialogu starp EM un VARAM.

**Priekšlikumi tālākam darbam:**

1. VARAM, EM un Būvniecības nozarei jāizveido zaļās būvniecības vadlīnijas;
2. Jāizveido Zaļo ēku / investīciju mērījumu sistēma;
3. Publiskie objekti >5milj EUR tiek sertificēti pēc BREEAM/LEED;
4. Zaļajiem publiskajiem iepirkumiem MK noteikumos Nr.353 tiek noteikti obligātie minimālie zaļie kritēriji;
5. Ēku energoefektivitāte un mikroklimats būvprojektos un būvēs;
6. Aprites + zaļo būvmateriālu sistēma LifeIP realizācija;
7. Jāvienojas par Viedo ēku indeksa nepieciešamību.

**A.Veinbergs** izsaka pateicību par izsmeļošo prezentāciju. Uzskata, ka tas ir svarīgi un tas ir instruments, lai pateiktu kaut ko sakarīgu, lai būtu koordinācija starp pasūtītāju un izpildītāju. Uzskata, ka zaļā būvniecība ir prioritāte. Šajā darbībā mēs varētu gūt saprotamus rezultātus.

**G.Miķelsons** rosināja EM organizēt vadības līmenī kopīgu sanāksmi ar VARAM un būvniecības nozari, lai definētu zaļās būvniecības tvērumu un prioritātes.

**I.Leikums** norāda, ka prezentācija bija apjomīga un šajā nelielajā laika periodā to bija grūti pilnībā uztvert. Mēs visi esam par zaļo būvniecību un būvju sertifikāciju. Mēs visi ejam uz sakoptāku būvniecību, bet mēs neesam tik bagāti, kā citas ES valsti. Finansējums pasūtītājam neļauj izmantot visas labās ilgtspējīgās lietas. Atbildīgi veicot projektēšanu un veicot aprēķinus, tas neatmaksāja. Darba grupa būtu jāveido, prioritātes jānosaka, tam jāpieiet atbildīgi.

Atbalsta Zaļo būvmateriālu kataloga izveidi, kas palīdzētu publiskajam pasūtītājam veikt zaļos iepirkumus. To varētu izdarīt ātrākā periodā, līdz 10 gadiem

**E.Timofējevs** pievienojas I.Leikumam, un norāda, ka kamēr šis jaut mūsu ekonomiskajā sistēmā ir tāds kā ir un kamēr valsts nesāks kaut ko darīt, nekas nemainīsies. Jābūt valsts iesaistei - sodīt vai subsidēt. Lēnām jāsāk virzīties valsts līmenī, saprātīgi stimulēt. Subsīdijas no valsts puses to varētu padarīt būvniecību zaļāku.

**A.Veinbergs** norāda, ka arī ES un Vācija ir pieredze, kas funkcionē atbalstam no valsts puses, mēs varētu to izmantot.

**D.Ģēģers** atgādina, ka visi ES finansētie projekti nākamam periodam būs saistīti ar ekoloģijas jautājumiem, visas tehnikas iegādes būs saistītas, tāpat arī būvniecība. Zaļā būvniecība nākamam periodiem ir liels stimuls ES līdzekļu saņemšanai.

**G.Miķelsons** norāda, ka Latvijai vēl nav noteiktu zaļo kritēriju, pie tiem būvniecības nozarei ir jāstrādā. Kad būs saruna ar ministrijām, tad vajadzētu par to vienoties.

**Nolemj:** Pieņemt informāciju zināšanai.

**4.§**

**Tiesiskā regulējuma izstrādāšana un virzība**

--------------------------------------------------------------------------------------------

**Ziņo:** O.Feldmane

* Būvniecības likums par atbildībām apstiprināts 2. lasījumā.

Komisijā esam satikušies ar iesaistītām pusēm un vienojāmies, ka EM veidos darba grupu iesaistoties visiem interesentiem, lai vienotos par inženierkonsultanta lomu, tiesībām un pienākumiem un precizētu regulējumu. Šo jautājumu vienojāmies nevirzīs esošā likumprojekta ietvaros, lai to nekavētu. Kad būs panākta konceptuāla vienošanās, priekšlikumu iesniegs 5 deputāti no Saeimas.

Līdz 11.martam var iesniegt redakcionālus labojumus likumprojektā.

Kopā ar LAS esam vienojušies par redakcionāliem precizējumiem, saistībā ar pašvaldību tiesībām nevērtēt iesniegtos projektus, bet gadījumā, ja radušās bažas, tiesībām vērsties sertificēšanas iestādē. Lai sertificēšanas iestādēm nebūtu jāvērtē katras ieceres saturu un projekti par kuriem radušās bažas, precizēta redakcija, nosakot, ka bažām ir jābūt pamatotām.

* Tipveida līgumi ir izgājuši VSS, esam saņēmuši ļoti daudz iebildumus, tuvākajā laikā apkoposim un virzīsim uz starpinstitūciju sanāksmi.
* MK noteikumi Nr.169 bija sabiedriskajā apspriešanā. Tie ir īsie grozījumi un skar šauru jautājumu saistībā ar tiesībām veikt ugunsdrošības sistēmu projektēšanu. Nākamā nedēļā plānots izsludināti VSS. Vēl šajos grozījumos ir Partnerības virzītais jautājums par būvtehniķiem. Esam noteikuši, ka tie, kas ir mācījušies un ieguvuši augstāko izglītību, ir atbrīvojami 5 gadus no profesionālās pilnveides.
* Ēku būvnoteikumi, Atsevišķu inženierbūvju būvnoteikumi ir izgājuši starpinstitūciju sanāksmes un tuvākajā laikā tiks iesniegti MK. Pamatideja bija atteikties no apliecinājums kartēm un pāriet uz paskaidrojuma rakstu, lai mazinātu procedūras un saīsinātu administratīvo procesu.
* Tuvākajā laikā uzsāksim VBN virzību, sāksim ar priekšizpēti un projektēšanu, par ko esam jau vienojušies. Tad varētu atgriezties pie Ceļa kartes un vienoties.
* Apdrošināšanas likumus atrodas ministrijā skaņošanā, pēc saskaņošanas to varētu nodot publiskai apspriešanai.
* LBN Vispārīgās prasības būvēm, ir panākta vienošanās ar LAS, sasauksim starpinstitūciju sanāksmi.

**G.Miķelsons** ierosina EM atjaunot normatīvā regulējuma virzības tabulas ar statusiem

**Nolemj:** 1.Pieņemt informāciju zināšanai.

 2. EM uz nākamo sēdi sagatavot aktuālo informāciju par normatīvā regulējuma virzību.

**5.§**

**Citi informatīvi jautājumi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5.1. Informācija par LBS tehniskās komisijas izveidi.** (R.Špade)

Atbilstoši iepriekšējā Padomes sēdē nolemtajam, darba grupa “Ugunsdrošība” ir sagatavojusi vēstuli, kas tika iesniegta EM.

Darba grupas pamatuzdevumu ir izpildījusi, bet praksē ir vairāki jautājumi, kas būtu arī turpmāk risināmi sadarbībā ar nozares speciālistiem un VUGD. Līdz ar to tika izskatīts priekšlikums izveidot tehnisko komisiju pie LBS, kuras ietvaros, sanākot kopā nozares speciālistiem, neskaidrību, vai strīdus gadījumos tiktu izskatīti un sniegti skaidrojumi būvniecības nozares dalībniekiem par būvniecību reglamentējošo normatīvo aktu praktisko pielietošanu un tehniskajiem risinājumiem, lai nodrošinātu būves būtisko prasību ievērošanu. Taču ievērojot to, ka uz esošo brīdi komisijas pieņemtie lēmumi varētu nebūt saistoši, tika nolemts turpināt darbu esošās darba grupas “Ugunsdrošība” ietvaros.

Ierosina, par tehniskas nozīmes jautājumiem ugunsdrošībā, saglabāt darba grupu “Ugunsdrošība” pie Padomes un atbalstīt tās turpmāko darbību.

Vienlaikus tiek vaicāts, kādā statusā atrodas Padomes vēstulē sniegto priekšlikumu virzība.

**G.Miķelsons** aicina Padomi izteikties, vai kādam ir iebildumi, ka darba grupa turpinātu darbu?

**O.Feldmane** neiebilst, ka darba grupa paliek, ja no Padomes nāk kāds saturs, ko virzīt tālāk attiecībā uz regulējumu. Ja sanāk kopā būvnieki un VUGD pārstāvji, tas ir labs formāts kur risināt ugunsdrošības regulējuma jautājumus. Darba grupa varētu palīdzēt EM sarunām ar VUGD, par koka būvniecību.

Attiecībā uz priekšlikumu par VUGD izslēgšanu no būvniecības procesa, pie ēku pieņemšanas ekspluatācijā, norāda, ka EM šādu priekšlikumu nevar atbalstīt. Bet strādās pie ugunsdrošības speciālistu sertificēšanas jautājuma.

Jārunā par ugunsdrošības sertificēšanas sfēru, noteikumiem un prasībām. Ja mēs to darām, tad jāzina, kam šīs funkcijas samazinās, lai izveidotu precīzu sertificēto speciālistu sarakstu un tas nebūtu pārāk sadrumstalots. Par VUGD iesaisti vienosimies speciāli izveidotā darba grupā.

**Nolemj.** Darba grupa “Ugunsdrošība” turpina savu darbu pie Padomes.

* 1. **Par tikšanos ar ekonomikas ministru.**

**I.Beināre** informē, ka ministram šobrīd iezīmēts laiks 2021.gada 3.martā, plkst. 15.00, tēma kas ir pieteikta – “Latvijas Būvniecības padomes prioritātes 2021.gadā, Padomes Darba plāns.

Ierosina šo jautājumu šaurākā sastāvā izdiskutēt. Prioritāro jautājumu loks ir noteikts, jāprecizē, kas ir tās prioritātes, ko Padome šajā gadā atrisina, lai ministram būtu skaidrs kuri ir tie jautājumi, kurus Padome plāno risināt 2021.gadā.

**Nolemj.** 1. Ārpuskārtas sēde – tikšanās ar ekonomikas ministru Jāni Vitenbergu, 2021.gada 3.martā, plkst. 15.00, tēma Latvijas Būvniecības padomes prioritātes 2021.gadā.

1. Nākamo padomes sēdi sasaukt 2021.gada 18.martā, plkst.14.00.

Sēdi slēdz 16:05

Padomes priekšsēdētājs G.Miķelsons

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Protokolu sagatavoja I.Rostoka

1. Latvijas būvniecības nozares kvalitātes indeksa noteikšana, veicot būvniecības procesā iesaistīto procesa dalībnieku aptauju. <https://www.em.gov.lv/lv/buvniecibas-nozare-attistiba-strategija-un-petijumi> [↑](#footnote-ref-1)
2. Adbildīgo MK locekļu un Būvniecības nozares pārstāvju sadarbības MEMORANDS (2016) <https://www.em.gov.lv/lv/buvnieciba> [↑](#footnote-ref-2)
3. **MK 26.08.**2014**. noteikumi Nr.513** “**Latvijas Būvniecības padomes izveidošanas un darbības kārtība”** <https://www.em.gov.lv/lv/padomes-nolikums> [↑](#footnote-ref-3)